[Resep] Heerlike en maklike roomys | Maroela Media
Heerlike en maklike roomys. Foto: Pixabay.com
Een van Maroela Media se lesers, Helene Burger, deel een van haar gunstelingresepte. Sy het dié resep by haar skoonsus gekry.
“Vervang die room deur Orley Whip met die blou etiket. Dan is dit nie so ryk nie, maar jy kry nog dieselfde effek. Jare gelede het ŉ mens dit mos in dosies met koevertjies gekry, maar hier by ons kry jy dit deesdae in 250 ml-formaat en in wit plastiekbotteltjies. Gebruik dan 2 x 250 ml,” sê Helene.
Lewer ongeveer 2 liter roomys.
Klits 500 ml room tot styf.
Meng 2 eiergele met die blik kondensmelk.
Meng die room, eiergele en kondensmelk saam.
Klits eierwitte tot styf en meng eers ŉ klein bietjie van die eierwitte in die mengsel en vou dan die orige mengsel by.
Bevries en gebruik soos benodig. Gebruik ook enige vrugte, karamel of sjokolade in roomys vir variasie.
Dit klink lekker
Hoe veilig is die rou eiers?
Donkie jare terug toe ek nog jonk en atleties was het ons rou eiers, melk, suiker en pronutro saam gedrink voor ‘n langafstande wedloop. Rou eiers is ook goed vir honde se kondisie.
Ek twyfel of rou eiers sleg is vir jou maar weet nie so mooi van vandag se massa produksie nie?
Jammer, maar nie vir my nie. Daai rou eiers in daai roomys? Ek gebruik ook 2 Orley Whip en 1 klein houertjie room saam met 1 kondensmelk en gooi dan ‘n bietjie geursel soos vanielje of karamel ens. by. jy kan enigiets lekkers daarby gooi en dit dan vries.
Merchell · 2 jaar gelede
Ek het dit gemaak en is heerlik en romerig. Ek gee nie om vir die rou eier nie. Ook baie jare terug milkshake tipe mengeldrankies gemaak met rou eiers in en nooit Salmonella opgetel nie.